CELEX: 62018TA0547
Language: hu
Date: 2020-03-26 00:00:00
Title: T-547/18. sz. ügy: A Törvényszék (első tanács) 2020. március 26-i ítélete – Teeäär kontra EKB („Közszolgálat – Az EKB személyi állománya – Az EKB-n kívüli pályamódosításhoz nyújtott segítségnyújtási program – Részvétel iránti kérelem elutasítása – Jogosultsági feltételek – A személyi állomány tagjainak egyszerű vagy kettős fizetési osztályba való tartozásától függően különböző hosszúságú szolgálati idő előírása – Álláshelytípustól függő fizetési osztályba sorolás – Egyenlő bánásmód – Arányosság – Nyilvánvaló értékelési hiba”)

25.5.2020   
            
            
               HU
            
            
               Az Európai Unió Hivatalos Lapja
            
            
               C 175/16
            
         
      A Törvényszék (első tanács) 2020. március 26-i ítélete – Teeäär kontra EKB
      (T-547/18. sz. ügy) (1)
      
      („Közszolgálat - Az EKB személyi állománya - Az EKB-n kívüli pályamódosításhoz nyújtott segítségnyújtási program - Részvétel iránti kérelem elutasítása - Jogosultsági feltételek - A személyi állomány tagjainak egyszerű vagy kettős fizetési osztályba való tartozásától függően különböző hosszúságú szolgálati idő előírása - Álláshelytípustól függő fizetési osztályba sorolás - Egyenlő bánásmód - Arányosság - Nyilvánvaló értékelési hiba”)
      (2020/C 175/19)
      Az eljárás nyelve: angol
      
         Felek
      
      
         Felperes: Raivo Teeäär (Tallinn, Észtország) (képviselő: L. Levi, avocate)
      
         Alperes: Európai Központi Bank (képviselők: D. Camilleri Podestà és F. Malfrère meghatalmazottak, segítőjük: B. Wägenbaur ügyvéd)
      
         Az ügy tárgya
      
      Egyrészt az EKB 2018. február 27-i azon határozatának megsemmisítése iránt, amellyel elutasították a felperesnek az EKB-n kívülre történő pályamódosításra vonatkozó kísérleti programban való részvétel iránti kérelmét, és – amennyiben szükséges – az EKB által 2018. július 3-án hozott, a fent említett 2018. február 27-i határozattal szemben a felperes által előterjesztett különös jogorvoslati kérelmet elutasító határozat megsemmisítése iránt, másrészt pedig az e határozat miatt a felperest állítólagosan ért kár megtérítése iránt az EUMSZ 270. cikk és az Európai Unió Bírósága alapokmányának 50a. cikke alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék Raivo Teeäärt kötelezi a költségek viselésére.
               
            
         (1)  HL C 427., 2018.11.26.